钦定古今图书集成/明伦汇编/人事典/第059卷 > 《短歌行》同前
## 钦定古今图书集成/明伦汇编/人事典/第059卷 > 《短歌行》同前

对酒当歌。“人生几何？譬如朝露，去日苦多。慨当以慷，
忧思难忘。何以解忧，唯有杜康。青青子衿，悠悠我心。
但为君故，沉吟至今。呦呦鹿鸣，食野之苹。我有嘉宾，
鼓瑟吹笙。明明如月，何时可掇。忧从中来，不可断绝。
越陌度阡，枉用相存。契阔谈䜩，心念旧恩。月明星稀，
乌鹊南飞。绕树三匝，无枝可依。山不厌高，水不厌深。”
周公吐哺，天下归心